recursal/SuperWikiNEXT-32B huggingface dataset:
Wikidata Winnenden
Res apud Vicidata repertae:Winnenden: insigneWinnenden: insigne
*Civitas*: Germania  
*Locus*: 48°52′35″N 9°23′52″E  
*Numerus incolarum*: 28 569  
*Zona horaria*: UTC+1, UTC+2  
Situs interretialis  

**Gestio**

*Praefectus*: Hartmut Holzwarth  
*Procuratio superior*: Rems-Murr, Winnenden GVV  

**Geographia**

*Superficies*: 28.05±0 chiliometrum quadratum  

**Coniunctiones urbium**

*Urbes gemellae*: Albertville, Santo Domingo de la Calzada  

**Tabula aut despectus**

Winnenden: situsWinnenden: situs
Situs oppidi
Despectus in urbem.
**Winnenden** est urbs et commune Badense-Virtembergense, circiter viginti chilioimetrorum (12 mi) boreale et orientale a Stutgardia iacens. Quinta est magnitudinis oppidorum circuli rusticani *Rems-Murr* et simul subcentrum circum medium centrum Waiblingae et Fellbach. Etiam est pars regionis Stutgardiensis velut areae metropolitanae Stutgardiensis. A die 1 Ianuarii 1973 Winnenden quoque municipium magnum vocatum est. Anno 2017 28.473 incolarum numerati sunt.

Geographia
----------

Winnenden in Europa medialis, Germania australi, viginti chilioimetrorum (12 mi) boreale et orientale a Stutgardia situs, igitur pars regionis Stutgardiensis velut areae metropolitanae Stutgardiensis est. Versus orientalem silva Francosuebiensis late patet.

Historia
--------

Winnenden, anno 1685 (charta saltuaria Kieseriensis).
Vici Winnenden initium accuratum ascribendum difficile videatur, at forsan vicum saeculo duodecimo ortus erat. Anno 1187 in quadam tabulam ("sexto kal. iulii, apud Vallem Vterinam") Friderici I testem *Gottfried von Schauenburg-Winnenden* commemoratus est.

Societas Kärcher
----------------

Societatis Kärcher purgator alti pressus.
Fabricatoris purgatorum alti pressus *Kärcher* praetorium prope stationem ferroviariam situm est. Societas *Kärcher* identidem in locis notis incepta purgationis peragit, per exemplum: Christus Redemptor (monumentum)

Cives clari
-----------

* Albertus Zeller, medicus (1804–1877)
* Aegidius Hunnius, theologus (1550–1603)

Notae
-----

1. ↑  Pagina interretialis urbis de informationum generalium. **(Theodisce)**
2. ↑
3. ↑

Nexus interni
-------------

* Indicem Communium Badeniae-Virtembergiae
* Klinikum Schloss Winnenden

Nexus externi
-------------


|  |  |
| --- | --- |
|  | **Vicimedia Communia** plura habent quae ad  **Winnenden**  spectant. |

* Urbis situs interretialis
Wikidata Winsenia
Res apud Vicidata repertae:Winsenia: insigneWinsenia: insigne
*Civitas*: Germania  
*Locus*: 53°22′0″N 10°13′0″E  
*Numerus incolarum*: 35 630  
*Zona horaria*: UTC+1, UTC+2  
Situs interretialis  

**Gestio**

*Praefectus*: André Wiese  
*Procuratio superior*: Circulus Harburgensis  

**Geographia**

*Superficies*: 109.77 chiliometrum quadratum  
*Regiones urbanae*: Bahlburg, Borstel, Gehrden, Hoopte, Laßrönne, Luhdorf, Pattensen, Rottorf, Roydorf, Sangenstedt, Scharmbeck, Stöckte, Tönnhausen  
*Territoria finitima*: Gambrivium, Drage  

**Coniunctiones urbium**

*Urbes gemellae*: Pritzwalk, Fukui, Le Pont-de-Claix, Drezdenko, Fukuiensis  

**Tabula aut despectus**

Winsenia: situsWinsenia: situs
Situs Winseniae in Circulo Lüchow-Dannenberg
Winensiae Forum
**Winsenia** (Theodisce *Winsen (Luhe)*) est urbs ad ripam fluminis Luyae in Saxonia Inferiori sita. Caput Circuli Harburgensis est. Ad Winseniam etiam pertinent vici Bahlburg, Borstel, Gehrden, Hoopte, Laßrönne, Luhdorf, Pattensen, Rottorf, Roydorf, Sangenstedt, Scharmbeck, Stöckte, Tönnhausen.

Historia
--------

Winsenia die 21 Maii 1158 in actis primum descripta est. De anno 1299 primos nuntios de castello Winseniae habemus. Postea pars Ducatus Luneburgensis fuit. Anno 1705 ad Ducatum Electoralem Brunsvicum-Luneburgensem transiit. Anno 1803 cum toto Ducato a copiis Francicis occupatum est. Annis 1810/11 pars Regni Westphaliae erat, deinde ad usque annum 1814 ad Primum Imperium Francicum, tum ad Regnum Hannoveranum, ab anno 1866 ad Borussiam pertinuit. Usque ad annum 1937 Harburgum caput erat, tum oppidum magnum Provinciae Hannoverae Borussiae. Sed *Lex de Hamburgo Magno Condendo* decernebat Harburgum partem urbis Hamburgorum futurum esse. Tamen Harburgum ad annum 1945 caput regionis mansit. Deinde autem Winsenia caput promota est. Ab anno 1946 pars est Saxoniae Inferioris.

Cives clari
-----------

### Nati

* Ioannes Petrus Eckermann (1793 -1854), poeta et Ioannis Wolfgangi Goethe familiaris

### Alii

* Ioannes Brahms (1833–1897), compositor adulescens otii consumendi causa Winseniae bis commoratus est.

Res publica
-----------

### Senatus Urbis

Senatus Urbis e 38 sedibus senatricum senatorumque componitur, qui electione communale deliguntur ad quinque annos. Consuli quoque licet sententiam dicere in Senatu Urbis. 

### Consul Urbis

Illic est tabula omnium Consulum Urbis Winseniae.

* 1946–1948: Wilhelm Rohlandt (SPD)
* 1948–1952: Fritz Broistedt (DP)
* 1952–1956: Albert Bollmann (DP)
* 1956–1971: Fritz Broistedt (DP, anno 1959 CDU)
* 1971–1972: Walter Köster (CDU)
* 1972–1984: Heinrich Riedel (CDU)
* 1984–2001: Gustav Schröder (CDU)
* 2001–2005: Bodo Beckedorf (CDU)
* 2005–2011: Angelika Bode (sine factione)
* anno 2011: André Wiese (CDU)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Winseniam** spectant. |

* Pagina officialis
Subscriptiones foedus facientium, quae publice in expositione quadam ad Castrum Schallaburg facta olim videbantur.
Liberatio anno 1955 - rosariis multis recitatis?
**Pactum status Austriaci** (Theodisce: *Österreichischer Staatsvertrag*) initium erat ad libertatem Austriae reficiendam. Iciebant id foedus die 15 Maii 1955 Vindobonae in Palatio Belvedere Respublica Austriaca et praesidia quattuor civitatum (Civitates Foederatae Americae, Francia, Regnum Britanniarum, Unio Sovietica) quae decem annos antea terram a terrore nazistarum liberaverant. Restituta est integritas finium reipublicae ad instar condicionum die 1 Ianuarii 1938 (cf. pacti articulum quintum) vigentium.

Historia
--------

Austria anno 1938 ab exercitu Germaniae invasa est et multis (sed certe non omnibus!) consentientibus Regni Tertii partem esse coepit. Velut Germania etiam Austria post secundum bellum mundanum certum tempus libertate politica propria egebat, cum praesidia aliena regerent. Sovietici cura liberati sunt, ne regressis copiis Austria occidentali axi se sit adiunctura: quam ob rem neutrius parti studere Austriae promittendum erat. Ceterum sollemniter obligaverunt, novum statum conservare suam formam democraticam, ab armis atomicis chimicisque sese abstinere, qualemcumque futuram collaborationem cum Germania vitaturum. Damnum bello factum pecunia sarcire Austriaci non debuerunt.

Multi dicunt pacti patres esse ante omnes alios homines politicos Iulium Raab (cancellarium foederalem) et Leopoldum Figl (ab exteris negotiis ministrum) esse. Nonnulli democratici sociales partes ab Adolpho Schärf actas subnotant.

Tamen non omnia paragraphis foederis promissa subito implebantur. Exempli gratia, anno 2000 tantummodo scopus politicus officialis declaratus est salvatio et auxilium minoritatum ethnicarum in Austria.

Fons
----

Eschenhagen, Wieland: "Österreichi­scher Staatsvertrag", ex: *Microsoft Encarta 2007 Enzyklopädie*, Microsoft Corporation 2006 (DVD)

Nexus
-----


|  |  |
| --- | --- |
|  | **Vicimedia Communia** plura habent quae ad **Pactum status Austriaci** spectant. |

* Textus foederis
* Verba Iulii Raab auscultabilia
* Radiophonici nuntii mensis Maii 1955.
* Pagina domestica historicorum
**Protosyncellus** (Graece: πρωτοσύγκελλος) est eparchi principalis administer ac socius in ecclesia administranda in ecclesiis Orthodoxis sive Catholicis orientalibus. Par munus in ecclesia occidentali est Vicarius generalis.

Protosyncellus senior presbyter, archimandrita, episcopus chori sive auxiliarius esse solet, qui episcopum in administrandi munere adiuvet.

Titulus a verbo Graeco σύγκελλος (syn: "cum" sive "una" + kellion: "cella") deductus est. Syncellus in ecclesia antiqua fuit appellatio monachorum, qui una cum episcopis in unica cella vixerunt, ut castitatem eorum testificarentur et cotidiana exercitia spiritualia una cum iis perficerent.

In ecclesiis orientalibus consiliarii et confessarii patriarcharum ac episcoporum facti sunt, qui iis saepe maxime confisi sunt. Primo loco episcopos eorum pone fruentes sedem ac suffragium in synodis ecclesiasticis obtinebant. Postea patriarchae duos vel plures syncellos elegerunt, quorum maxime insignis protosyncellus appellatus est.

Syncellus notus fuit Georgius Syncellus.
Iesus cruci adfixus; saeculo sexto decimo ineunte.
**Dies Passionis Domini**, vel accuratius **Feria VI in Passione Domini** vel etiam **(Feria VI in) Parasceve**, est dies quo Christiani mortis Domini Iesu cruci affixi recordantur.

Hic dies non solum feria religiosa Christiana est, sed etiam apud multos populos Christianos feria est rei publicae.

In Ecclesia Catholica horis postmeridianis, et quidem circa horam tertiam, nisi ex ratione pastorali tardior hora seligatur, fit celebratio Passionis Domini, constans ex tribus partibus, nempe ex liturgia verbi, adoratione Crucis et sacra Communione.

Fideles etiam ritum Viae Crucis et ieiunium agunt.

Notae
-----

1. ↑  Grotefend et The Saint Lawrence Press et alibi
2. ↑  Missale Romanum 2002

Alia coepta Vici
----------------


|  |  |
| --- | --- |
|  | **Vicimedia Communia** plura habent quae ad **Diem Passionis Domini** spectant. |

Nexus interni
-------------

* Dominica Resurrectionis Domini
* Processio feria VI in Passione Domini (Locoritum)
* Quadragesima
* Triduum Sacrum

Nexus externus
--------------

* Decretum generale MAXIMA REDEMPTIONIS (1955) (liturgiae Hebdomadae Sanctae ordininis instauratio)
* Missale Romanum (3a. ed.) apud clerus.org

Triduum Sacrum Paschale

|  |  |
| --- | --- |
|  |  |
| Dies Cenae Domini - Dies Passionis Domini - Sabbatum Sanctum - Dominica Resurrectionis Domini
*Vide etiam Calendarium Romanae Ecclesiae* |
|  |
**Dies caniculares** illi dies in aestate in regione mediterranea calidissimi vocantur quorum primus est 23 Iulii – quo die dies caniculares incipiuntur - et ultimus 23 Augusti – hoc die dies caniculares finiuntur. Nomen habent illi dies de stella cuius nomen est Sirius vel Canicula. Quae stella pertinet ad constellationem Canis Maioris. Quam ob rem Sirius etiam stella canicularis vel canicula appellatur. 

Jay Holberg animadvertit poetas Graecos, qui sunt Hesiodus (*ca.* 750-650 a.C.n.) et Aratus (*ca.* 310–240 a.C.n.), credidisse caliditatem aestatis ultimae vero productam esse una cum primo ortu Sirii stellae ad constellationem Canis Maioris pertinentis.[1]

In aetate Romana 23 Iulii erat Sirii ortus heliacus, i.e. hoc die mane ante solem orientem Sirius primum in anno in caelo videri poterat. Nostra aetate autem ortus heliacus Sirii est fine mensis Augusti.

Notae
-----

1. ↑  Jay B. Holberg, 2007, Sirius: Brightest Diamond in the Night Sky [Springer Praxis Books], Berlin, DEU: Springer Science & Business, ISBN 0-387-48942-8.
Mulier in India suo iure suffragii in comitiis utitur.

**Suffragium universale** in concedendo iure suffragii toti civitatis incolarum adultorum numero consistit, ab eorum casta, sexu, opinionibus, et condicione sociali separatorum.

Suffragii universalis consecutio evenit ex evolutione democratiae. Post Res Novas Francicas, potestas politica penes Cameram Repraesentantium esse coepit, ergo opus systema electorium moderari erat. Sic apparuit suffragium censitarium, quo solum viri cum educationis, reditus, ac classis socialis condicionum serie suffragium tulerunt; postea versum est in suffragium masculinum, secundo saeculi undevicensimo dimidio, quo suffragium ferre poterant omnes viri scribere legereque sapientes. Denique comprehenditur suufragium femineum, e saeculo vicensimo, analphabetum, saeculo vicensimo et omnium hominum generum, secundo saeculi vicensimi dimidio.

Suffragii universalis tempora per civitates
-------------------------------------------

Hic inferius chronologicus civitatum catalogus et annus quo primum suffragium universale constituere consecutum est ostenditur:

### Europa

* Germania: 1871
	+ Abrogatum in Germania Nazistica (1933–1945)
* Finnia: 1906 (in comitiis localibus: 1917)
* Norvegia: 1913
* Dania: 1915 (cum Islandia)
* Russia: 1917
* Austria: 1918
* Cechia: 1918
* Slovacia: 1918
* Estonia: 1918
* Hungaria: 1918
* Luxemburgum: 1919
* Nederlandia: 1919
* Polonia: 1919
* Svecia: 1921
* Hibernia: 1922
* Lithuania: 1922
* Romania: 1923
* Britanniarum Regnum: 1928
* Hispania: 1933 (agnitum in Constitutione Kalendarum Octobrium 1931)
	+ Revocatum Francisco Franco dictatore (1939–1975)
* Francia: 1944
* Italia: 1945
* Belgia: 1948
* Graecia: 1952
* Andorra: 1970
* Portugallia: 1976
* Lichtenstenum: 1984
* Helvetia: 1990

### Asia et Oceanía

* Nova Zelandia: 1893
* Taprobane: 1931
* Turcia: 1931
* Iaponia: 1945
* Israel: 1948
* India: 1950 (sicut pars suae constitutiois)
* Malaesia: 1955
* Australia: 1962 (antehac non concessum Australianis Aboriginibus foederali gradu)
* Samoa: 1990
* Iraquia: 2005

Bibliographia
-------------

* "Suffrage" in *Encyclopaedia Britannica*

  

Nexus interni
-------------

* Suffragatio
* Suffragium
Photographemata eventorum Belli Russo-Iaponici
**Bellum Russo-Iaponicum** (Russice Русско-японская война, Iaponice 日露戦争), quod ab 9 Februarii 1904 ad 5 Septembris 1905 duravit, est primum bellum saeculo vicesimo creatum ex ambitionibus imperii Russici Iaponiaeque super? Mandshuria et Corea. Theatrum belli fuit Mandshuria australis, potissimum area circa paeninsulam Liaodong et Mukden, Corea, Iaponia, et mare Bohaiense. Cum fulcinendis Britannia CFAque Iaponia vincit victu classi Baltici in bello Tsusima, Iaponia. Iaponia Coream possedere adeptu occupavit.? Stephanus Makarov classis Russicae archigubernus in navi loricata *Petropavlovsk* explosa periit.

Bellum a Pace Portsmouth per negotium? Theodori Roosevelt finitum est. At calamitas et paupertas e bello ortae causa Dominicae Sanguineae tulit.

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Bellum Russo-Iaponicum** spectant. |

Nexus interni
-------------

* Bellum Sovietico-Iaponicum
* Yasukuni (animae victimae miles celebrantur)
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

Situs demi Rentinae in nomo Thessalonica
**Staurus** (Graece: *Σταύρος*) est oppidum maius demi Rentinae nomi Thessalonicae in regione Macedonia Graeciae. Anno 2002 Staurus 3285 cives habuit.

Staurus in oriente Chalcidices paeninsulae situs est, ad occidente acta Orphanici sinus, super monte Souliani, ad litus maris Aegaei.
Magna Dharmakayae Stupa Quae Visa Liberat.
**Institutum Montanum Shambhalense** (Anglice *Shambhala Mountain Center*) est institutum studiorum Buddhisticorum a Vidyadhara Chögyam Trungpa Rinpoche loco Lacuum Pinnarum Rubrarum Colorati conditum. Advenit Trungpa anno 1971 cum discipulis ex Tail of the Tiger in Barnet Montis Viridis, instituto nunc Karmê Chöling appellato.

Terra instituti in sescentis agris (2.4 km²) camporum gramineorum, silvarum, fluminumque consistit. Praecipuum instituti aedificium spatium 35 000 pedum quadratorum ad meditationem, sermones dharmaticos, programmata, et hospitium dicatum habet. Institutum programmata exercitationis shambhalensis, yoga, et ductus, rationes pueriles, ac recessus diuturniores constanter habet.

Trungpa anno 1987 mortuo, assectatores stupam aedificare coeperunt, quae, nomine Magna Dharmakayae Stupa Augusto 2001 perfecta, 108 pedes alta, hospites quotidie accipit. Institutum, olim Rocky Mountain Dharma Center et Rocky Mountain Shambhala Center appellatum, nunc rite cum organizatione Shambhala International coniungitur.

Notae
-----

1. ↑   Fons nominis Latini desideratur *(addito fonte, hanc formulam remove)*

Nexus externi
-------------

* Situs proprius, www.shambhalamountain.org

40°44′N 105°32.5′W﻿ / ﻿40.733°N 105.5417°W﻿ / 40.733; -105.5417﻿ (Centrum Montanum Shambhalense)
Ludvig Munthe
theatrum Dusseldorpii et xystus Henrici Heine
**Ludovicus** vulgo *Ludvig* **Munthe** (natus die 11 Martii 1831 Årøy apud Sogndal, mortuus die 30 Martii 1896 Dusseldorpii) pictor Norvegicus fuit. Et in aulicum pictorem Suecicum et in professorem Borussicum promotus est.

Vita
----

Primo educatus est ab architecto et pictore Francisco Gulielmo Schiertz Bergae antequam anno 1861 Dusseldorpium peteret. Quia ibi nonnullos menses discipulus Alberti Flamm factus est - et domicilium locavit. 

Praesertim plagas hibernales et autumnales diligebat pluviis nebulisque coopertas. Tractavit modum in latum fortemque saepe adumbrationes tantummodo (proh dolor?) praeferens. Summatim realismo deditus fuisse videtur, a melancholia non alienatus. 

Inter picturae topiariae artifices maxime egregios numerabatur. Res valde simplices atque modestas delineabat cuncta tam bene et examussim cum umbris, lumine, circumiectu redditurus, ut spectatorem facile captarent.

Inter eius opera mentionis digna sint haec: 

* *Silvae hieme cum cervis* (Osloae)
* *Saltus pinuum* (Hammoniae)
* *Imago autumnalis cum vaccis*
* *Piscatores in glacie*
* *Messis solanorum tuberosorum*
* *Roratio*
* *Saltus betularum autumnalis* (1886)
* *Ad vesperas hieme media in silva* (1893, Dusseldorpii)
* *Autumnus in Batavia* (1895, Berolini)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ludovicum Munthe** spectant. |

* vita in elencho artificum
Wikidata Ludovicus Straker
Res apud Vicidata repertae:Ludovicus Straker: imagoLudovicus Straker: imago
*Nativitas*: 23 Februarii 1944; Layou  
*Patria*: Sanctus Vincentius et Granatinae  

**Officium**

*Officium*: Deputy Prime Minister of Saint Vincent and the Grenadines  
*Munus*: legatus, politicus  

**Consociatio**

*Factio*: Unity Labour Party  

**Memoria**

*Laurae*: Knight Commander of the Order of St Michael and St George  

**Ludovicus**, vulgo plene *Louis Hilton* **Straker** (apud Layou insulae Sancti Vincentii natus die 23 Februarii 1944) ter minister rerum externarum Sancti Vincentii et Granatinarum meruit. 

Ludovicus Straker alumnus est universitatum Urbis Novi Eboraci, ubi rei politicae, et Insulae Longae, ubi gestioni commerciali studuit. Argentarius inde operam dedit apud Chemical Bank of New York. Ab anno 1994, in insulam nativitatis reditus, legatus est ad parlamentum pro factioni laboris et unitatis laboris(en). Minister rerum externarum anno 2001 factus est, primo ministro Radulpho Gonsalves. Anno 2005 breviter eo ministerio Michael Browne, ab anno 2010 Duglassius Slater, ab anno 2013 Camillus Gonsalves functi sunt, sed die 14 Novembris 2015 Ludovicus Straker revocatus est.

Nexus externi
-------------

* Contio a Ludovico nStraker anno 2007 habito

Ministri rerum externarum Sancti Vincentii et Granatinarum

|  |  |
| --- | --- |
|  |  |
| Hudson Tannis 1979 • Iacobus Fitz-Allen Mitchell 1984 • Herbertus Young 1992 • Alpian Allen 1994 • Allan Cruickshank 1998 • Ludovicus Straker 2001 • Michael Browne 2005 • Ludovicus Straker 2005 • Duglassius Slater 2010 • Camillus Gonsalves 2013 • Ludovicus Straker 2015
*Opus geopoliticum • Ministri a rebus externis civitatum Americanarum hodiernarum**Capsae cognatae:* Primi ministri Sancti Vincentii et Granatinarum |
|  |
pittacium cursuale Ucrainicum: pedes Romanus Hribov barbaris Russicis invasionem non permittit
***Navis longa Russica, abi in malam rem!*** (Russice: *Русский военный корабль, иди на хуй!*; ad litteras: *... pedica te ipsam!*) est titulus pittacii cursualis cuiusdam Ucrainici quod anno 2022 edidit praefectura cursualis *Ukrposhta*.

Historia
--------

Die 12 Aprilis 2022, ut eventus maioris momenti belli Russorum contra Ucrainam digne honoraretur, tessera epistularis specialis in lucem est prolata. Nam mense Februario 2022 exeunte navis longa exercitus Russici nomine Moskva una cum pristi quadam Achilleam insulam petebant. Milites fortes Ucrainici autem, qui insulam defenderent, se dedere atque tradere noluerunt. Immo pedes quidam radiotelegraphemate inimicis lingua Russica respondit ita: *Navis longa Russica, abi in malam rem!*.

Ita in imagine videtur bellator gloriosi exercitus Ucrainici qui digitum medium irritandi causa in altum tollit; in involucro autem die apertionis edito videmus insuper (in imaginis recessu) Insulam Serpentium ipsam. Ibi etiam maledictum supra citatum legitur, quod caligatus Romanus Hribov fecerat. Denique iste homo animosus una cum summo cursus publici rectore Gregorio Smilanski rem solemniter subscripsit.

Notae
-----

1. ↑  "Stinkefinger für die Russen: Ukrainische Post bringt neue Briefmarke heraus." Apud: rnd.de, 12.4.2022
Imago ex *2001: A Space Odyssey.*
***2001: A Space Odyssey*** ('De anno 2001: caeleste iter operosum') est pellicula utopica anno 1968 edita. Docti Instituti Pellicularum Americanarum homines hanc pelliculam, quae a Stanleio Kubrick moderatore cinematographico Americano ducta est, inter centum celeberrimas enumerant. Pellicula Vasingtoniae in Districtu Columbiae die 2 Aprilis 1968 primum exhibita est. Pellicula visi quam verbi ope experientiam ostendere conatur atque musica Richardi Strauss, Aram Khachaturian, Georgii Ligeti utitur. Quamquam duas horas et quadraginta minutas continet, tantum quadraginta minutas dialogi habet. Critici nonnulli pelliculam detraxerunt quando pellicula theatris primum perfecta est. Nunc pellicula ob scientiam accuratam modosque narrandi experimentales valde collaudatur. 

Argumentum navigationem astronautae ad planetam Iovem et defectionem machinae HAL explorandam tractat; multa evolutionis humanae et intellegentiae artificialis concepta exhibet. Principio pelliculae simiae tempore Pleistocaeno monolithum nigrum inveniunt; denique in intellegentia crescunt. Postea astronauta foramen vermis exploratum astronave proficiscitur, navigando colores phaenomenaque cosmica videns. Tandem se albo cubiculo apparitum esse sentit atque infante magno renascitur. Pellicula lemmata operis *Also sprach Zarathustra,* a Friderico Nietzsche philosopho Germanico scriptum, ostendit ut superhominis progressionem exploret. Musicam Richardi Strauss ad concepta philosophica significanda per pelliculam adhibet.

Histriones
----------

Inter histriones sunt:

* Keir Dullea: Dr. David "Dave" Bowman
* Gary Lockwood: Dr. Frank Poole
* Gulielmus Sylvester: Dr. Heywood R. Floyd
* HAL 9000 vox: Douglas Rain
* Robertus Beatty: Dr. Ralph Halvorsen

Nexus externi
-------------

De hac pellicula in Indice Interretiali Pellicularum **(Anglice)**

Bibliographia
-------------

* Agel, Jerome, ed. (1970). *The Making of Kubrick's 2001*. Novum Eboracum. New American Library. ISBN 0-451-07139-5.
* Bizony, Piers (2001). *2001 Filming the Future*. Londinium: Sidgwick and Jackson. ISBN 1-85410-706-2.
* Richter, Daniel (2002). *Moonwatcher's Memoir: A Diary of 2001: A Space Odyssey*. Novum Eboracum: Carroll & Graf Publishers. ISBN 0-7867-1073-X.

Notae
-----

1. ↑  Agel, Jerome, ed. (1970).
2. ↑  Liber *The Making of Kubricks 2001*.
3. ↑
4. ↑  Bizony, Piers (2001).
5. ↑  Quidam situs interretialis.
6. ↑  Richter, Daniel (2002).

Stanley Kubrick pelliculae

Day of the Fight |
Flying Padre |
The Seafarers |
Fear and Desire |
Killer's Kiss |
The Killing |
Paths of Glory |
Spartacus |
Lolita |
Dr. Strangelove or: How I Learned to Stop Worrying and Love the Bomb |
2001: A Space Odyssey |
A Clockwork Orange |
Barry Lyndon |
The Shining |
Full Metal Jacket |
Eyes Wide Shut
**Dies Defensoris Patriae** est nomen feriarum nonnullarum terrarum.

Vladimirus Putin, 23 Februarii 2008

Dies Defensoris Patriae in Russia
---------------------------------

**Dies Defensoris Patriae** (Russice: *День защитника Отечества*) in Russia die 23 Februarii celebrata est.

Die 22 Februarii anno 1918, tempore impetus copiarum Germaniae contra Russiam Sovieticam, Concilium Comissariorum Popularium publicavit decretum, appellationem vocabulo *Patria Socialistica in periculo!* (Russice: *Социалистическое Отечество в опасности!*). Die sequente, congressiones copiosissimae Petropoli, Moscuae et in aliis urbibus erant, multi voluntarii intraverunt Exercitum Rubrem (sic illo tempore exercitus Russiae Sovieticae nominabatur), qui contra copias Germaniae fortiter pugnavit. Anno 1919, *Dies Exercitus Rubris* in honorem eventuum illorum statuta. Post renominationem exercitus illius in Exercitum Sovieticum, nomen festi erat *Dies Sovietici Exercitus et Classis Militaris Marini*. Ab anno 1993, nomen hodiernum "officiale" est.

Dies Defensoris Patriae in aliis terris
---------------------------------------

* 23 Februarii:
	+ Dies Defensorum Patriae in Kyrgyzstania
	+ Dies Defensorum Patriae et Armatarum Virium in Ruthenia Alba
	+ Dies Defensoris et Dies Formationis Armatarum Virium in Tadzikistania
* 7 Maii:
	+ Dies Defensoris Patriae in Kazachstania
* 14 Octobris:
	+ Dies Defensoris Ucrainae in Ucraina

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Diem Defensoris Patriae** spectant. |
Mulier et infans Quechua in Valle Sacra Andium Peruviae.
Signa Maya in stucco in *Museo de sitio* apud Palenque Mexici.
**Dies Indigenarum** est dies festus in variis locis in Civitatibus Foederatis celebratus. Celebratio, contra Diem Columbi excogitata, propositum habet culturae Indorum Americanorum favere, historiamque Americanorum Nativorum in Civitatibus Foederatis commemorare. Celebratio Berkeleiae Californiae orta est, Internationali Foederis Indianorum Concilio suadente, et Denverii Colorati, Diem Columbi contra dicens, qui inter feria foederalia in Civitatibus Foederatis perscribitur, sed festum civicum in omni civitate non observatur. Dies Indigenarum secundo die Lunae Octobris usitate habetur, cum foederali Diei Columbi observantia congruens.

Nexus interni
-------------

* Dies Indorum Americanorum
* Dies Indorum (Brasilia)
* Dies mundi indigenis
* Indigenae

Notae
-----

1. ↑  "The future of Columbus Day: Can a national holiday survive when detractors say it's nothing to celebrate?". The Week .
2. ↑  Thomas J. Morgan, "Brown casts off Columbus, agreeing to forgo celebrating his day," *Rhode Island Journal,* 9 April 2009.

Nexus externi
-------------

* "Archives of Indigenous Peoples Day," ipdpowwow.org (de originibus)
* "Berkeley's Indigenous Peoples Day," ipdpowwow.org (historia)
* "Indigenous Peoples Day 2014," www.columbusday2014quotesholiday.com (documentarium)
* "20 Years Later--The Origins of Indigenous Peoples Day: Excerpts of a Conversation between Dennis Jennings and John Curl," www.berkeleydailyplanet.com (*The Berkeley Daily Planet*)
**Institutum Telluris** (Anglice *Tellus Institute*) est societas non lucrativa pro investigatione et ratione Bostoniae in Massachusetta condita. Suus finis est transitum promovere ad aequam et humanam telluris civilizationem quae sustineri potest. Institutum anno 1976 a Paulo Raskin, Ricardo Rosen, Stephano Bernow, Ioanne Stutz, et Davide Nichols conditum est ad investigationem consiliorum de subsidiis et circumiectis promovendam. Paulus Raskin est praeses. Annis primis, collegium non Institutum Telluris, sed Grex Investigationis Rationum Energiae (Anglice *Energy Systems Research Group*) appellatum est.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.

Nexus interni
-------------

* Globalizatio

Nexus externi
-------------

* Situs proprius
* Boston Scenarios Project
* Corporation 20/20
* Global Scenario Group
* Great Transition Initiative
* PoleStar Project
* Stockholm Environment Institute
* Situs interretialis Stockholm Environment Institute-US
Wikidata Institutum Technologiae Bandung
Res apud Vicidata repertae:
polytechnica, universitas, editrix aperta  
*Civitas*: Indonesia  
*Locus*: 6°53′23″S 107°36′36″E  
*Situs*: Bandung
**Rectio**

Situs interretialis  

**Origo**

*Inceptio*: 1920, 1957  

**Commemoratio**

*Adagium*: In Harmonia Progressio  

**Institutum Technologiae Bandung** (lingua Indonesia *Institut Teknologi Bandung* vel *ITB*) anno 1920 sub imperio Nederlandensi conditum est, a principio *Technische Hogeschool te Bandung* appellatum. Ibi primus praeses Indonesiae, Sukarno, gradualitatem suam in architectura meritus est.

Historia
--------

Post independentiam Indonesiae, pars Facultatis Technicae *Universitatis Indonesiae* (abbreviatum *UI*) facta est. Tum ante diem VI Nonas Martias MCMLXI, Facultas Technicae et Facultas Scientiae formaliter se abiunxerunt, factae ITB. Copiis annuis discipulorum clarissimorum Indonesiae praebitis, hodie illa fama umbilico excellentiae scientia technologiaque arteque fruitur in patria sua.

Vita Scholarium
---------------

Aula occidens, aedificium antiquum praeclarum
Ea affinitates discipulorum quae in quoque instituto ordinis studiorum adsunt atque activitates sociales eorum alit. Nonnulli uniones activitatis discipulorum constiti sunt qui studium discipulorum explent.

Ordo Institutorum
-----------------

Membrum reticulis internationalis universitatium praestantium in Europa Asiaque LAOTSE, ea est, qui discipulos suos inter se commutant.

Nexus externus
--------------

* Schola Suprema Technologiae Bandung
Wikidata Institutum Leo XIII
Res apud Vicidata repertae:
comprehensive institute  
*Civitas*: Italia  
*Locus*: 45°28′26″N 9°9′45″E  
*Situs*: Mediolanum
**Rectio**

*Locus*: Via Leone XIII 12, 20145, Milano  
Situs interretialis  
**Institutum Leo XIII**, seu vulgo Istituto Leone XIII, est schola privata catholica in Mediolano sita, anno 1893 condita a societā iesu.

Historia
--------

Instituti primum sedes fuit in advenitā Portae Novae, postea apud villam Sacrum Cor Tredugii, Secondi Belli Mondani decursu apud institutum Sororum Ursulinarum viae Parinorum, denique post annum 1950 in viā Leone XIII, in zonā Pagano.

Structurae
----------

### Domus in Gressoneto

Villa Belvederium est in Gressoneto ad Sanctum Joannem in Valle Augustanā, apud castellum Sabaudiorum in Valle Gressoneti.

### Domus in Caprulis

Villa Sanctus Ignatius est in Caprulis in Venetiā, apud mare Hadriaticum.

### Bibliotheca

Instituti bibliotheca, cuius curator multos annos fuit Iulius Besana, ab 150000 libris composita est, quoque in italicarum bibliothecarum nationis indice est.

### Instituti ecclesia

Instituto adnectitur ecclesia Iesu, Mariae et Iosepho dedita. Hodie ecclesia incolis regionis messarum reconciliationisque sacramenti celebrationem praebet.

Insigne
-------

Insituti insigne tenet Societae Iesu triagrammum, crucem Sancti Georgii Mediolani symbolum, sigillumque Leonis XIII.

Ars athletica
-------------

Institutum tenet piscinam, campum pediludii, campum harpasti, campum canistriludii, circuitum ludi gymnici campestris, palaestras.

Moderatores
-----------

Hodie moderator est Grabriela Tona, prima femina et pirma laica quae hoc administerium administravit in Italiā. Usque ad hoc tempus, scholae moderatores fuerunt:

* Ludovicus Mazza
* Iacobus Riviera
* Alphonsus Maria Casoli
* Andreas Giani
* Ernestus Cugini
* Iulius Roi
* Hadrianus Gazzana
* Ioannes Baptista Battisti
* Iacobus Brugnetti
* Ioannes Baptista Andretta
* Henricus Pozzi
* Carolus Bresciani
* Ioannes Baptista Andretta
* Armandus Cattaneo
* Marius Merlin
* Marius Reina
* Armandus Cattaneo
* Caietanus Bisol
* Ludovicus Pretto
* Vincentius Marium
* Gabriela Tona

Notae
-----

1. 1 2  "Cenni storici [De historiā]"
2. ↑  "Casa Gressoney [Domus in Gressoneto]"
3. ↑  "Casa Caorle [Domus in Caprulā]"
4. ↑  "Biblioteca [Bibliotheca]"
5. ↑  "Chiesa [Ecclesia]"
6. ↑  "Sport [Ars athletica]"
7. ↑  Sacchi Annachiara; Albertini Gabriele (2 August 2004), "Gesuiti, una donna rettore E' la prima volta in Italia: Guiderà l' istituto «Leone XIII» di Milano", *Corriere della Sera*
Carcharodontosauridae| Gigantosauri sceletus apud Museum Australilanum, Sydneii*Giganotosauri* sceletus apud Museum Australianum, Sydneii |
| Taxonomia |
| 

|  |  |
| --- | --- |
| Regnum: | Animalia |
| Phylum: | Chordata |
| Classis: | Reptilia |
| Ordo: | Saurischia |
| Subordo: | Theropoda |
| Infraordo: | Carnosauria |
| Familia: | **Carcharodontosauridae**Stromer, 1931 |

 |
| Subfamiliae |
| * CarcharodontosaurinaeStromer, 1931
* GiganotosaurinaeCoria & Currie, 2006
 |
| Genera |
| * *Carcharodontosaurus*Stromer, 1931
* *Eocarcharia*Serenus & Brusatte, 2008
* *Giganotosaurus*Coria & Salgado, 1995
* *Mapusaurus*Coria & Currie, 2006
* *Shaochilong*Brusatte et alii, 2009
* *Tyrannotitan*Novas, de Valais, Vickers-Rich & Rich, 2005
 |
| Species |
| * *Carcharodontosaurus iguidensis*Brusatte & Serenus, 2007
* *Carcharodontosaurus saharicus*(Depéret & I.Savornin, 1927)
* *Eocarcharia dinops*Serenus & Brusatte, 2008
* *Giganotosaurus carolinii*Coria & Salgado, 1995
* *Mapusaurus roseae*Coria & Currie, 2006
* *Shaochilong maortuensis*(Hu, 1964) Brusatte et alii, 2009
* *Tyrannotitan chubutensis*Novas, de Valais, Vickers-Rich & Rich, 2005
 |

**Carcharodontosauridae** (*-arum, m.pl.*; e Graeco *Lacertae Carcharodontes*) sunt familia dinosaurica Theropodum, quae aevo Cretaceo in America Meridionali et Africa habitabant.

Definitio cladistica secundum Paulum Serenum (2005) est:
*cladum constans e* Carcharodontosauro saharico *omnibusque speciebus propinquioribus* Carcharodontosauro *quam* Allosauro fragili*,* Sinraptori dongi *vel* Passeri domestico.

Cladogramma
-----------

Cladogramma recentissimum (anno 2010 relatum) ab Ortega et aliis propositum est:

```
─o Carnosauria Huene, 1920
 ├── *Erectopus superbus* Sauvage, 1882
 ├?─ *Gasosaurus constructus* Dong & Tang, 1985
 ├?─ *Siamotyrannus isanensis* Buffetaut, Suteethorn, Tong, 1996
 └─o Allosauroidea Marsh, 1878
   ├?─ *Becklespinax altispinax* (Paul, 1988)
   ├── Sinraptoridae Currie & Zhao, 1993
   └─┬── Allosauridae Marsh, 1878
     └─o Carcharodontosauria
       ├── Neovenatoridae Benson, Carrano, Brusatte, 2010
       └─o **Carcharodontosauridae** Stromer, 1931
         ├── *Eocarcharia dinops* Sereno & Brusatte, 2008
         └─┬── *Concavenator corcovatus* Ortega, Escaso & Sanz, 2010
           └─┬── *Acrocanthosaurus atokensis* Stovall & Langston, 1950
             └─┬── *Shaochilong maortuensis* (Hu, 1964)
               └─┬── *Tyrannotitan chubutensis* Ferdinandus Novas et alii, 2005
                 └─┬─o *Carcharodontosaurus* Stromer, 1931
                   │ ├── *Carcharodontosaurus iguidensis* Brusatte & Sereno, 2007
                   │ └── *Carcharodontosaurus saharicus* (Depéret & Savornin, 1927)
                   └─o Giganotosaurinae Coria & Currie, 2006
                     ├── *Giganotosaurus carolinii* Coria & Salgado, 1995
                     └── *Mapusaurus roseae* Coria & Currie, 2006
```

Nexus externi
-------------

|  |  |
| --- | --- |
|  | **Situs scientifici:**  • Biodiversity • Encyclopedia of Life • Fossilworks |
*Dauci carotae* flores, qui solum anno secundo apparent.
**Planta biennis** est planta, quae plus quam duodecim, sed minus quam viginti et quattuor menses vivit. Primo anno radices, caulis et folia plantae biennis crescunt, sed flores et fructus anno altero apparent. Hieme folia plantae biennis saepe cadunt vel convolvuntur et ad terram premuntur. Saepe radices validas vel tubera plantae biennes primo anno formanat, in quibus alimenta ad annum secundum accumulantur. Nonnulae plantae biennes sine frigore florem emittere nequeunt; frigoris actus florescentiae catalysta sui generis est. 

Multae plantae comestibiles, quae radicum vel foliorum gratia coluntur, sunt plantae biennes, quas primo anno iam colligunt nec flores et fructus sensu stricto expectant. Tales sunt brassicae variae, carota, beta, apium, petroselinum.

Nexus interni
-------------

* Planta annua
* Planta perennis

Nexus externi
-------------

* De plantis biennibus in *Encyclopaedia Britannica* **(Anglice)**
* De plantis biennibus in *Encyclopaedia Russica magna* **(Russice)**
* De plantis biennibus in *Store Norske Leksikon* **(Norvegice)**
Exemplar machinae scriptoriae Olivetti Hispanicae 46 qua Ummitae epistolas suas didacticas scribunt.
**Ummitae** dicuntur incolae esse planetae adhuc Hominibus incogniti cui nomen **Ummum**.
Dicitur distare a terra circiciter 14,4 annorum-luminiferorum.

Existentia illius planetae patefacta est ab anno 1960 usque ad tempora nostra per permultas epistolas, veteri machina scriptoria ut erant anno 1946[1] conscriptas, ad multos homines scientificos terrestres missas, et quae circiter 160.000 paginas una collectas conficiunt. Auctores harum epistolarum sese ut nuntios Ummitarum praesentant.

Secundum auctores ut Miltonium Guilielmum Cooper vel Ioannem-Petrum Petit, hi nuntii Ummitarum clam vivunt in terra. Nonnulli putant iam antea Ummitas hominibus scripta scientifica dedisse ut Codicem Voynich.

Nonnulli scientifici has Ummitarum epistolas ficticias esse reputant etiamsi negare non possint demonstrationes scientificas in his epistolis propositas.

Nova inventa scientifica in litteris Ummitarum proposita
--------------------------------------------------------

* praesentia 86 atomicorum parum kryptonis in extrema cauda catenae ADN omnium viventium.
* existentia in Marte plantarum unicellularium simplicium.
* existentia gravitonis.
* theoria magnetohydrodynamicae.
* inexistentia lacunarum nigrarum in universo.
* existentia universi gemelli.

Bibliotheca Ummitica universalis
--------------------------------

Index et editio critica omnium epistolarum Ummitarum quae extant

Bibliographia
-------------

* Jean Pollion, *Ummo, de vrais extraterrestres!*, 2003.
* Jean-Pierre Petit, *Le mystère des ummites*, Albin Michel, 1995.

Notae
-----

1. ↑  Verisimiliter propter differentiam temporalem distantia interplanetari factam.
Cormi taronis in macello in Insula Réunion
**Cormus** est brevis, verticalis, tumida plantae stirps, quae alimentum coacervat ut planta superet hiemem vel alias condiciones adversas, sicut calorem siccitatemque aestivam. Cormus consistit in uno vel pluribus internodis, saltem unum punctum auctus habenti, cum foliis quasi cutibus vel tunicis quae internodos protegunt.

Cormi non sunt bulbi
--------------------

Cormi et bulbi veri aliquando confunduntur.

Cormuli
-------

Cormi possunt formare multos cormulos.

Radices
-------

Cormi duo radicum genera alunt.

Plantae quae cormos formant
---------------------------

Genera saepe culta quae cormos formant comprehendunt:

* *Amorphophallus konjac*
* *Arisaema*
* *Bessera*
* *Brodiaea*
* *Colocasia esculenta* (taro)
* *Crocus*
* *Dichelostemma*
* *Eleocharis dulcis*
* *Ensete*
* *Freesia*
* *Gladiolus*
* *Iris*
* *Liatris*
* *Milla*
* *Montbretia*
* *Musa*
* *Romulea*
* *Sagittaria*
* *Tecophilaea*
* *Xanthosoma*

Nexus interni
-------------

* Bulbus
* Holus radicale
* Rhizoma
* Tuber
*Polyporus squamosus* supra visus
*Polyporus squamosus* infra visus
**Museum Chartaceum** est collectus imaginum curiosarum amplissimus a Cassiano a Puteo saeculo XVII congestus. Hoc museum post collectoris mortem papa Clemens XI emit atque rursus nepote Alexandro Albini vendidit. Magna pars postea a rege Britannico Georgio III empta est hodieque in Collectu Regali servatur. Imagines botanicae Lutetiae iacentur apud Institutum Franciae. Series imaginum fructuum citrorum, iussu Cassiani factarum, ab Ioanne Baptista Ferrario in libro Hesperidum anno 1646 edita est. Museum omne hodie in serie librorum divulgatur.

Bibliographia
-------------

Libri antiquiores
* Ioannes Baptista Ferrarius, *Hesperides, sive, De malorum aureorum cultura et usu libri quatuor*. Romae: Scheus, 1646 **(Latine)** Textus apud archive.org

Eruditio recentior
* *Quaderni Puteani*. 4 voll. 1989-1993
* Helen Whitehouse, *The Dal Pozzo Copies of the Palestrina Mosaic*. Oxoniae: British Archaeological Reports, 1976

Pars mosaici Nilotici, Praeneste reperti, iussu Cassiani a Puteo picti

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Museum Chartaceum** spectant. |

* *The Paper Museum of Cassiano dal Pozzo: a catalogue raisonné* (de serie librorum)
* "Amazing Rare Things" (expositio anni 2008)
Wikidata Gulielmus Waiblinger
Res apud Vicidata repertae:Gulielmus Waiblinger: imagoGulielmus Waiblinger: imago
*Nativitas*: 21 Novembris 1804; Hailprunna  
*Obitus*: 17 Ianuarii 1830; Roma  
*Patria*: Germania  

**Officium**

*Munus*: poëta, scriptor  

**Memoria**

*Sepultura*: Protestant Cemetery, Rome  

**Gulielmus Fredericus** vulgo *Wilhelm Friedrich* **Waiblinger** (natus die 21 Novembris 1804 Hailprunnae, mortuus die 17 Ianuarii 1830 Roma) poeta Germanicus fuit. Hoelderlini, quem delirum saepe visitabat, biographus factus est.

Vita
----

Cum adhuc discipulus erat in gymnasio Stuttgardiae mythistoriam philosophicam »Phaeton« exaravit. Quae non ante annum 1823 edita est. Gustavus Schwab et Fredericus de Matthisson poetae iuveni succurrebant. Ex anno 1822 Tubingae theologiae philologiaeque studens cum Eduardo Mörike et Ludovico Bauer consuetudinem contraxit. Anno 1826, quo conventum Tubingensem relinquere coactus est, statim Italiam petivit. 

Omnia opera et studia posteriora, inter quae »Vier Erzählungen aus Griechenland« (Ludoviciburgi 1823), »Lieder der Griechen« (Stuttgardiae 1823), »Drei Tage in der Unterwelt« (Stuttgardiae 1826), »Blüten der Muse aus Rom« (Berolini 1829) et »Taschenbuch aus Italien und Griechenland« (Berolini 1829–30) imaginationem atque lubricitatem magnas offerebant. Quibus rebus emolumenti maturitatisque tempus ob decessum repentinum non iam erat. 

In Italia autem licentiose vixit, aes alienum fecit, plagas multas Italicas peragravit. In Latii paludibus malaria infectus Romae mortuus est, ubi tum in miseria versabatur. Sepultus est in coemeterio protestantico prope Sepulcrum Cestii sito.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gulielmum Waiblinger** spectant. |

* Opera apud Zeno
* Opera in Bibliotheca Augustana
Uluru occasu solis visum.
Uluru occasu solis visum.
Conformationes saxosae apud Uluru.
Arbores apud radices monolithi.
**Uluru,** vel **Ayers Rock,** est magna tofi conformatio in australi Territorii Septentrionalis parte in Media Australia, quae ad occidentem et regionem australem urbis Alice Springs iacet. Uluru et Kata Tjuta (Anglice: *The Olgas*) sunt maiores in vivario Uluru-Kata Tjuta National Park proprietates. Uluru est sacrum Pitiantiatiaris et Yankunytiatiaris, indigenis loci. Adsunt in vivario fontes, stagna, speluncae, imagines super saxis pictae. Uluru situs hereditatis mundi a Consociatione Nationum nominatur.

Nomen
-----

Pitiantiatiarae loci lapidem appellant *Uluṟu* (IPA uluɻu), verbo quod in sua lingua (lingua Pitiantiatiara) nihil significat, sed adhibitum est nomen familiae loci a senissimis Ulurus possessoribus usitatis (Isaacs 1980:40–41).

Die 19 Iulii 1873, Gulielmus Gosse metator Uluru primum contigit, quod nominavit Ayers Rock honoris causa Henrici Ayers Equitis, secretarii praecipui Australiae Australis. Postea, ambo nomina adhibentur, sed *Ayers Rock* fuit nomen usitatissime ab externis ad annos recentes adhibitum. Anno 1993 sancta est ratio nominationis binarii, quae sinit ut nomina publica ex nominibus aboriginalibus et Anglicis constent.

Fontes
------

* Australian Department of the Environment and Water Resources. *Uluṟu—Kata Tjuṯa National Park—Early European History.*. Inventum die 7 Octobris 2008.
* Breeden, Stanley. 1994, 2000. *Uluru: Looking after Uluru—Kata Tjuta, the Anangu Way.* Roseville Chase, New South Wales: Simon & Schuster. ISBN 0731803590.
* Breeden, Stanley. 1995. *Growing Up at Uluru, Australia.* Fortitude Valley, Queensland: Steve Parish Publishing. ISBN 0947263896.
* Hill, Barry. 1994. *The Rock: Travelling to Uluru.* St Leonards, New South Wales: Allen & Unwin. ISBN 1863737782.
* Isaacs, Jennifer. 1980. *Australian Dreaming: 40,000 Years of Aboriginal History.* Syndey: Lansdowne Press. ISBN 070181330X.
* Mountford, Charles P. 1965, 1977. *Ayers Rock: Its People, Their Beliefs and Their Art.* Adelaide: Rigby Publishing. ISBN 0727002155.

Nexus interni
-------------

* Monolithus
* Pitjantjatjara
* Protecti Territorii Septentrionalis loci
* Vivarium Civitatis Augusti Montis

Nexus externi
-------------

* Uluru/Ayers Rock, dux peregrinationis "Sacred Destinations," www.sacred-destinations.com
* Publicus peregrinationis Territorii Septentrionalis situs, en.travelnt.com
* Uluṟu—Kata Tjuṯa National Park, www.environment.gov.au (Australian Department of the Environment and Water Resources)
*Vide etiam paginam discretivam:* folium (discretiva)

Varietas foliorum.
Folium *Tiliae tomentosae.*
Folia unius ex speciebus *Betulae*.
**Folium** in botanica est principale caulis plantarum vascularium organum, plerumque super humo latum et respirationem (per stomata) et photosynthesim chlorophylli gratia perficiens. Folia caulisque una surculum constituunt. In plurimis foliis, mesophyllum vallare, primus textus photosyntheticus, in superiori laminae folii latere invenitur, sed in nonnullis speciebus, maturis *Eucalypti* foliis non exceptis, mesophyllum vallare in ambobus lateribus adest, et haec folia ergo isobilateralia appellantur. Plurima folia sunt complanata, distinctis superficiebus superioribus (adaxialibus) et inferioribus (abaxialibus) monstrantia, quae inter se colore, indumento, numeris stomatum, quantitate structuraque cerae epicuticularis, aliisque proprietatibus variant. Folia plerumque sunt viridia propter chlorophyllum, compositum chemicum quod photosynthesi necessarium est, quia lucem a sole tenet. Folium cui partes laminae vel marginis sunt albae folium variegatum appellatur.

Folia etiam cibum et aquam servant; flores quoque cum variis structuris internis ex foliis commutatis constant.

Nexus interni
-------------

* Chambroch
* Corona
* Epidermis (botanica)
* *Kallima inachus*

Notae
-----

1. ↑  Esau 2006.
2. ↑  Cutter 1969: 117.
3. ↑  Esau 2006.
4. ↑  James et al. 1999.

Bibliographia
-------------

* Arber, Agnes. 1950. *The Natural Philosophy of Plant Form.* CUP Archive. GGKEY:HCBB8RZREL4. Google Books.
* Bayer, M. B. 1982. *The New Haworthia Handbook.* Kirstenbosch: National Botanic Gardens of South Africa. ISBN 978-0-620-05632-8. Google Books.
* Beach, Chandler B, ed. 1914. *The new student's reference work for teachers, students and families.* Socagi: F. E. Compton and Company. Wikisource.
* Berg, Linda. 2007. *Introductory Botany: Plants, People, and the Environment, Media Edition.* Cengage Learning. ISBN 978-1-111-79426-2. Google Books.
* Cutter, E. G. 1969. *Plant Anatomy, experiment and interpretation, Part 2 Organs.* Londinii: Edward Arnold. ISBN 978-0713123029.
* Dickison, William C. 2000. *Integrative Plant Anatomy.* Academic Press. ISBN 978-0-08-050891-7.
* Esau, Katherine. (1953) 2006. *Esau's Plant Anatomy: Meristems, Cells, and Tissues of the Plant Body: Their Structure, Function, and Development,* ed. tertia, ed Ray F. Evert. Novi Eboraci: John Wiley & Sons Inc. ISBN 9780470047378. Google Books.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **folia** spectant. |